CELEX: 22011D0103
Language: bg
Date: 2011-09-30 00:00:00
Title: Решение на Съвместния комитет на ЕИП № 103/2011 от 30 септември 2011 година за изменение на приложение XIII (Транспорт) към Споразумението за ЕИП

1.12.2011   
            
            
               BG
            
            
               Официален вестник на Европейския съюз
            
            
               L 318/41
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 103/2011
   от 30 септември 2011 година
   за изменение на приложение XIII (Транспорт) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение XIII към Споразумението бе изменено с Решение на Съвместния комитет на ЕИП № 90/2011 от 19 юли 2011 г. (1).
            
         
               (2)
            
            
               Решение 2010/713/ЕС на Комисията от 9 ноември 2010 г. относно модули за процедурите за оценяване на съответствието, на годността за употреба, както и за проверката на ЕО, които да се използват в техническите спецификации за оперативна съвместимост, приети с Директива 2008/57/ЕО на Европейския парламент и на Съвета (2) следва да бъде включено в Споразумението,
            
         ПРИЕ НАСТОЯЩОТО РЕШЕНИЕ:
   Член 1
   След точка 37гв (Решение 2009/965/ЕО на Комисията) от приложение ХIII към Споразумението се създава следната точка:
   
               „37гг.
            
            
               
                  32010 D 0713: Решение 2010/713/ЕС на Комисията от 9 ноември 2010 г. относно модули за процедурите за оценяване на съответствието, на годността за употреба, както и за проверката на ЕО, които да се използват в техническите спецификации за оперативна съвместимост, приети с Директива 2008/57/ЕО на Европейския парламент и на Съвета (ОВ L 319, 4.12.2010 г., стр. 1).“
            
         Член 2
   Текстовете на Решение 2010/713/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 октомври 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3) или в деня на влизане в сила на Решението на Съвместния комитет, включващо Решение № 768/2008/ЕО на Европейския парламент и на Съвета (4) в Споразумението, в зависимост от това коя дата е по-късна.
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 30 септември 2011 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 262, 6.10.2011 г., стр. 62.
   
      (2)  ОВ L 319, 4.12.2010 г., стр. 1.
   
      (3)  Без отбелязани конституционни изисквания.
   
      (4)  ОВ L 218, 13.8.2008 г., стр. 82.